stanford-oval/wikipedia huggingface dataset:
פילוסופיה של הנפש
מוניזם > הפצעתנות חלשה

הפצעתנות חלשה (Weak emergentism) היא צורה של פיזיקליזם לא-רדוקציוניסטי. תכונות אמרג'נטיות הן תכונות שיש למערכות מורכבות מסוימות ואין אותן למרכיבים פשוטים יותר של אותן מערכות. אלו תכונות חדשות. על פי הדואליזם האמרג'נטי מצביים נפשיים לא נקבעים לוגית או אונטולוגית על ידי תכונות אחרות של המערכות הפיזיקליות. החוקיות הקודמת לא מספיקה מכיוון שנוצרה חוקיות חדשה.
מוניזם > מטריאליזם אלימינטיביסטי

לפי המטריאליזם האלימינטיביסטי (Eliminative materialism), כל המצבים הנפשיים המוכרים לנו מהפסיכולוגיה העממית, כמו מחשבות, רגשות והתנסויות חושיות, אינם אלא מושגים ריקים מתוכן. עמדה זו היא רדיקלית יותר, שכן היא שוללת הן פיזיקליזם רדוקציוניסטי והן פיזיקליזם לא-רדוקציוניסטי. לפי עמדה זו, לא ניתן לעשות רדוקציה למצבים נפשיים המוכרים לנו מהפסיכולוגיה העממית משום שאין אף ישות שמספקת אותם באופן שלם. כלומר, המצבים הנפשיים על פי הפסיכולוגיה העממית אינם קיימים מבחינה אונטולוגית.
לדעת האלימינטיביסטים, תאוריית הפסיכולוגיה העממית, שדרכה אנו ממשיגים את התהליכים הקוגניטיביים שחלים בנו, מפרשת את הקוגניציה באופן שגוי וחסר, ולפיכך יש לזנוח תאוריה זו. חלק מהאלימינטיביסטים, בהם פטרישה ופול צ׳רצ׳לנד, טוענים כי בעוד שהפסיכולוגיה העממית מתייחסת למערכת הקוגניטיבית כמערכת לשונית, המבנה הרשתי המורכב של המוח אינו קולט או מעבד מידע בצורה של ייצוגים לשוניים.
פילוסופיה של השפה

פילוסופים של השפה גורסים כי בעיית הגוף-נפש נוצרת כתוצאה מבלבול מושגי. על כן, הם דוחים את הבעיה כאשליה. לטענתם זוהי שגיאה לשאול כיצד מצבים מנטליים ומצבים ביולוגיים מתיישבים אלה עם אלה, במקום זאת עלינו לקבל שהחוויה האנושית ניתנת לתיאור במספר דרכים, הן באמצעות אוצר מילים מנטלי והן באמצעות אוצר מילים ביולוגי. אשליה מופיעה כאשר אנו מנסים לתאר אחד באמצעות אוצר המילים של השני או על ידי שימוש באוצר המילים המנטלי בהקשר מוטעה. המוח מהווה הקשר מוטעה לשימוש באוצר המילים המנטלי. החיפוש אחר מצבים מנטליים של המוח מהווה טעות קטגורית. עמדה זו מבוטאת על ידי פרשנים של ויטגנשטיין כמו פיטר האקר והילרי פטנאם.
אקסטרנליזם ואינטרנליזם

היכן ממוקם המיינד? אם המיינד הוא תופעה פיזיקלית מסוג כלשהו, עליו להיות ממוקם היכן שהוא. ישנן שתי אפשרויות: או שהמיינד הוא פנימי לגוף (אינטרנליזם) או שהוא חיצוני לו (אקסטרנליזם). כלומר, אפשרות אחת היא שהמיינד תלוי באירועים ותכונות בתוך הגוף ואפשרות שנייה היא שהוא תלוי גם בגורמים חיצוניים לגוף. תומכי האינטרנליזם מחויבים להשקפה שפעילות נוירונית מספיקה ליצירת המיינד; ואילו תומכי האקסטרנליזם סבורים שהעולם החיצוני יוצר אותו.
ישנן מספר גרסאות לאקסטרנליזם: אקסטרנליזם סמנטי, אקסטרנליזם קוגניטיבי ואקסטרנליזם תופעתי. ניתן לאפיין כל אחד מהם גם לפי היחס לתוכן או לאמצעים של המיינד. אקסטרנליזם סמנטי גורס שתכנים סמנטיים של המיינד מוגדרים, במלואם או בחלקם, על ידי מצבי עניינים חיצוניים לגוף של הנושא. דוגמה לכך היא ניסוי התאומים של פטנאם. אקסטרנליזם קוגניטיבי מייצג עמדות אשר מציעות סביבה, כלים כלשהם, התפתחות כלשהי או גוף בתפקיד יצירת הקוגניציה. דוגמאות לכן הן: קוגניציה מובנית (embodied cognition), מיינד מורחב (extended mind) ו-enactivism. אקסטרנליזם תופעתי מציע שמאפייני תופעות של המיינד הם חיצוניים לגוף.
נטורליזם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נטורליזם > קווליה

קווליה (בלטינית: qualia, צורת הרבים של quale) מתייחסת לחוויית התודעה הסובייקטיבית כרגש גולמי. פירוש המילה בלטינית הוא "איזה סוג". הפילוסוף דניאל דנט מגדיר קווליה כ"מונח בלתי מוכר אשר מוכר לכולנו: הדרך בה דברים נראים לנו". הגדרה אחרת היא "המאפיין של 'כמו מה זה' למצבים נפשיים. הדרך בה מורגשים מצבים נפשיים כמו כאב, לראות אדום, להריח ורד וכדומה." זהו מרכיב מרכזי בהסברים מטריאליסטיים לבעיית גוף-נפש. מחלוקות רבות ניצבות סביב קיומם או שלילתם של מאפייני קווליה.
נטורליזם > אינטנציונליות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מכוונות. התייחסות לעובדה כי מצב נפשי תמיד נסב על דבר מה. המחשבה על פרח אדום היא מוכוונת לגבי הפרח האדום. יש שיטענו כי המצב הנפשי הוא שקוף ורק המכוונות תופסת. קרי, המחשבה על הפרח האדום היא מוכוונת על פרח אדום ואינה קיימת כשלעצמה. המצב המנטלי של מחשבה על פרח אדום הוא שקוף ואינו קיים כשלעצמו.
מחקר מדעי

בני אדם הם יצורים גשמיים ועל כן הם נושא לניתוח ותיאור של מדעי הטבע. מאחר שתהליכים מנטליים קשורים, בדרך זו או אחרת, לתהליכים גופניים, לתיאורים שמספקים מדעי הטבע יש תפקיד חשוב בפילוסופיה של הנפש. תחומים מדעיים רבים חוקרים תהליכים הקשורים למנטלי: ביולוגיה, מדעי המחשב, מדעי הקוגניציה, קיברנטיקה, בלשנות, רפואה, פרמקולוגיה ופסיכולוגיה.
מחקר מדעי > נוירוביולוגיה

הבסיס התאורטי של ביולוגיה הוא בעיקרו מטריאליסטי. נושאי המחקר הם בראש ובראשונה תהליכים פיזיקליים אשר אמורים להיות בסיס לפעילות מנטלי ולהתנהגות. ההצלחה הגוברת של הביולוגיה בהסבר תופעות מנטליות מאששת את הנחת היסוד שלה על פיה לא יכול להיות שינוי במצבים מנטליים ללא שינוי בתהליכים מוחיים.
נוירוביולוגיה כוללת ענפים רבים אשר עוסקים ביחס בין המנטלי ובין מצבים ותהליכים פיזיקליים. הנוירופיזיולוגיה חוקרת את היחס בין תהליכי תפיסה וגירויים. מדעי המוח הקוגניטיביים חוקרים את הקשרים בין תהליכים מנטליים ותהליכים מוחיים. נוירופסיכולוגיה מתארת את התלות של כישורים מנטליים באזורים אנטומיים מסוימים במוח. ביולוגיה התפתחותית חוקרת את היווצרות והתפתחות מערכת העצבים האנושית ומתארת גם את האונטוגנזיה (תהליך התפתחות העובר) והפילוגנטיקה של התפתחות תופעות מנטליות החל מהשלבים הפרימיטיביים ביותר. ביולוגיה אבולוציונית מטילה מגבלות על תאוריה של הנפש כמנגנון מבוסס גנים של ברירה טבעית. הביולוגיה האבולוציונית לא מתירה קפיצות בתהליך ההתפתחות של מערכות נוירונים אלא רק התקדמות בצעדים קטנים לאורך תקופות ארוכות. החל משנות השמונים של המאה ה-20, טכנולוגיות של הדמיה מוחית, כמו FMRI, הגדילו בצורה ניכרת את הידע אודות עבודת המוח. השאיפה היא לתאר בצורה מקיפה תהליכים מוחיים ביחס לתהליכים מנטליים.
מחקר מדעי > מדעי המחשב

מדעי המחשב עוסקים בלימוד הבסיס התאורטי למידע ולחישוביות, והחלתם של אלה על מערכות מחשב. מתכנתת יכולה לפתח תוכנה שתאפשר למחשב לבצע משימה שאורגניזמים צריכים עבורה נפש. דוגמה לכך היא ביצוע פעולת כפל. מחשב לא נזקק לנפש כדי לכפול מספרים אולם האם תידרש נפש לצורך ביצוע משימות אחרות? השאלה אם למחשבים תוכל להיות נפש נתונה במחלוקת בשל המחקר המתקדם באינטליגנציה מלאכותית.
ג'ון סרל מבחין בין שני סוגים של אינטליגנציה מלאכותית: חלשה וחזקה. מטרת אינטליגנציה מלאכותית חלשה היא לדמות תהליכים מנטליים ללא תודעה או מודעות. לעומת זאת, מטרת אינטליגנציה מלאכותית חזקה היא ליצור מחשב בעל תודעה דומה לזו של אדם. אלן טיורינג סבר שנוכל לומר שמחשב "חושב" כאשר לא נוכל להבחין בינו לבין אדם בתנאי מבחן טיורינג. מודל זה הושפע מהמודל הביהביוריסטי על פיו הנפש היא מה שהיא עושה. סירל ביקר מודל זה בניסוי המחשבה של החדר הסיני. במילים אחרות, השאלה היא "האם אפשרית קווליה של מחשבים או רובוטים?". חלק סבורים שהתקדמות באינטליגנציה מלאכותית תתרום גם להבנת בעיית גוף-נפש. טיורינג עצמו סבר שאין להשוואות מסוג זה כל בסיס. מדען המחשב אדסחר דייקסטרה אמר בנושא כי:
"לשאול אם מחשבים יכולים לחשוב זה כמו לשאול אם צוללות יודעות לשחות".
מחקר מדעי > פסיכולוגיה

הפסיכולוגיה חוקרת תהליכים מנטליים בצורה ישירה. לשם כך היא משתמשת בשיטות אמפיריות כדי לחקור מצבים מנטליים כמו הנאה, פחד או קיבעון. הפסיכולוגיה חוקרת את החוקים שמחברים בין מצבים מנטליים אלו עם אלו או עם קלטים ופלטים של האורגניזם האנושי.
דוגמה לכך היא פסיכולוגיה של התפיסה. מדענים בתחום זה גילו את עקרונות התפיסה של צורות. למשל, גופים שנעים באותו כיוון נתפסים כקשורים זה לזה. חוק זה מתאר יחס בין קלט ויזואלי ומצבי תפיסה מנטליים. יחד עם זאת, הוא אינו כולל דבר בנוגע למהות המצבים התפיסתיים.
מחקר מדעי > מדעי הקוגניציה

מדעי הקוגניציה עוסקים בנפש ותהליכה. הם בוחנים מהי קוגניציה, מה היא עושה וכיצד היא פועלת. הם כוללים מחקר על אינטליגנציה והתנהגות ומתמקדים באופן שבו מידע מיוצג, מעובד ומועבר (בכישורים כמו תפיסה, שפה, זיכרון, נימוק ורגש) בתוך מערכות עצבים (של בני אדם או חיות) ומכונות. מדעי הקוגניציה כוללים תחומים רבים כמו פסיכולוגיה, אינטליגנציה מלאכותית, פילוסופיה, מדעי המוח, בלשנות, אנתרופולוגיה, סוציולוגיה וחינוך. לשם כך נבחנות רמות רבות של ניתוח החל ממנגנוני למידה והחלטה ועד תכנון; ומרמת הנוירון ועד ארגון מודולרי של המוח.
לקריאה נוספת

ג'ונתן מילר (עורך), מחשבות על מחשבות, תרגום: מאיר ויזלטיר, הוצאת עם עובד, 1986.
ישעיהו ליבוביץ, נפש ומוח - יסודות הבעיה הפסיכופיזית, הוצאת הקיבוץ המאוחד, 2005.
קיית קמפבל, גוף ונפש, עריכה, פתח דבר והשלמות מאת ישעיהו ליבוביץ, תרגום: יורם נבון, הוצאת מאגנס, 1983.
ריצ’רד טיילור, מטאפיזיקה, תרגמה מאנגלית: יעל כהן, ירושלים: אדם, 1983.
אנטוניו דמסיו, השגיאה של דקארט: רגשות, היגיון והמוח האנושי, תרגום: דפנה בנאי, חולון: הוצאת כנרת, 1998.
אנטוניו דמסיו, ההרגשה של מה שקורה: גוף ורגש ביצירת התודעה, תרגום: עמוס כרמל, ירושלים: מכון ברנקו וייס לטיפוח החשיבה, 2003.
אנטוניו דמסיו, בחיפוש אחר שפינוזה, תרגום: ורד טוכטרמן, תל אביב: אופוס, 2005.
דניאל דנט, נפש, תבונה, מחשבה: לקראת הבנה של התודעה, הוצאת הד ארצי-מעריב, 1999.
ג'ון סרל, נפש, מוח ומדע, ספרית אפקים 143, הוצאת עם עובד, 1984.
מארק סולמס ואוליבר טרנבול, המוח ועולם הנפש, הוצאת הקיבוץ המאוחד, 2005.
דאגלס הופשטטר, גדל, אשר, באך, תרגמו: טל כהן וירדן ניר בוכבינדר, הוצאת דביר, 2011.
Jaegwon Kim, Philosophy of Mind, 2nd ed., Westview Press, 2006.
הערות שוליים

↑  אפלטון, "פידון", תרגום: שמעון בוזגלו, ספרי עליית הגג, 2005.
↑  רנה דקארט, "מאמר על המתודה", הוצאת כרמל 2008 או הוצאת ספרי עליית הגג 2010; רנה דקארט, "הגיונות על הפילוסופיה הראשונית", תרגום: דורי מנור, עריכה מדעית ואחרית דבר: אלחנן יקירה, תל אביב: משכל, 2001.
↑  ברוך שפינוזה, "מאמר תאולוגי-מדיני", תרגום: חיים וירשובסקי, ירושלים: הוצאת מאגנס, 1961.
↑  Dennett, Daniel (1995). "The unimagined preposterousness of zombies". J Consciousness Studies 2: 322\u20136
↑  Dennett Daniel, Quining Qualia
↑  Dictionary of Philosophy of Mind - qualia
| --- | --- |
בקרת זהויות :  NLI: 987007553750205171  GND: 4248301-3  LCCN: sh89004340  NKC: ph629605 
זומבי אמיתי?
בתורת זהות קלאסית, תקרית של תבנית נפשית יחידה תואמת לתקרית פיזיקלית של תבנית פיזיקלית יחידה. לעומת זאת, במוניזם אנומלי, ההתאמה בין תקריות לא תלויה בהתאמה בין תבניות. התוצאה היא זהות תקריות.
מטריאליזם אלימינטביסטי טוען שהאמונה המודרנית בקיום חוויות מנטליות דומה לאמונה העתיקה בתאוריות מוחלטות כמו המודל הגאוצנטרי של היקום.
האם היחס בין תוכנה למחשב דומה ליחס בין נפש למוח?
אייסה גונסאלס

| --- | --- |
קובץ:Eiza Gonzalez for Vogue 2021 4.jpg
 לידה:  30 בינואר 1990 (בת 35) מקסיקו סיטי, המדינות המקסיקניות המאוחדות 
 שם לידה:  Eiza González Reyna 
 מדינה:  מקסיקו מקסיקו
 תקופת הפעילות:  מ-2007 
 מקום לימודים:  American School Foundation of Mexico City  מכון לי סטרסברג לתיאטרון ולקולנוע  המוסד לתיאטרון ע"ש לי סטרסברג  אקדמיית אדרון 
 בן או בת זוג:  ליאם המסוורת' (2013–2013)  מריו קסאס (2023–2024)  קלווין האריס (2016–2016) 
 http://eizagonzalezr.com.mx/
 פרופיל ב-IMDb
 
אייסה גונסאלס (בספרדית: Eiza González; ב-30 בינואר 1990) היא שחקנית קולנוע וטלוויזיה ומוזיקאית מקסיקנית. ידועה ממשחקה בטלנובלות מקסיקניות. לאחר מכן החלה את הקריירה שלה בארצות הברית בסדרה "מצאת החמה עד צאת הנשמה: הסדרה" בתור סאנטאניקו פאנדומניום, ובסרטי קולנוע כמו "בייבי דרייבר", "אליטה: מלאך קרב", "מהיר ועצבני: הובס ושואו", "בלאדשוט" ו"גודזילה נגד קונג".
ביוגרפיה

גונסאלס נולדה ב-30 בינואר 1990 במקסיקו סיטי, בירת מקסיקו, בתם של הדוגמנית המקסיקנית גלנדה ריינה ושל קרלוס גונסאלס ולה אח אחד - יולן. אביה נהרג בתאונת אופנוע כשהייתה בת 12, דבר שהיא ציינה כגורם שהשפיע על הקריירה שלה.
היא למדה בשני בתי ספר פרטיים במקסיקו סיטי: "Edron Academy" ו-"ASF Mexico". לאחר מכן למדה במשך שנתיים בבית הספר למשחק "Centro de Educación Artística" וסיימה את לימודיה ב-2007.
קריירה

התפקיד הראשון שלה בטלוויזיה היה בתפקיד ראשי של לולה ולנטה בטלנובלה המקסיקנית "Lola: Once Upon a Time" מ-2007. ב-2008 היא עברה לניו יורק ללמוד משחק במכון לי סטרסברג לתיאטרון ולקולנוע ושבה למקסיקו בסוף אותה שנה, אז דיבבה בסרט "הורטון שומע מישהו" לספרדית את ג'סיקה קוויליגן. באפריל 2009 לוהקה לפרק אחד בסדרה המקסיקנית "נשים רצחניות" בתור האנטגוניסטית גבי.
לאורך השנים שיחקה בסדרות וסרטים שונים, ביניהם בסדרה "מצאת החמה עד צאת הנשמה: הסדרה", בסרט "בייבי דרייבר", "אליטה: מלאך קרב", "מהיר ועצבני: הובס ושואו", "בלאדשוט", "אכפת לי", "גודזילה נגד קונג", דיבוב בסרט "ספיריט: לחופש נולד" ובסרט "אמבולנס".
מעבר להיותה שחקנית, גונסאלס היא גם מוזיקאית שהוציאה שני אלבומי מוזיקה ומיני-אלבום, וכן שימשה כפרזנטורית של מספר חברות ובהן "Neutrogena".
חיים אישיים

גונסאלס מתגוררת החל מאוגוסט 2013 בלוס אנג'לס. ב-2015 חשפה כי סבלה מדיכאון ומהפרעת אכילת יתר  לאחר מות אביה, מגיל 15 עד 20.
דיסקוגרפיה > אלבומי אולפן

2009: Contracorriente
2012: Te Acordarás de Mí
דיסקוגרפיה > מיני-אלבומים

2009: Mi Destino Soy Yo
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | הורטון שומע מישהו | ג'סיקה קאליגן | דיבוב בספרדית |
| 2013 | הקרודים | איפ קרוד | דיבוב בספרדית |
| 2014 | Almost Thirty | כריסטינה |  |
| 2015 | ג'ם וההולוגרמות | ג'טה | דיבוב |
| 2017 | בייבי דרייבר | מוניקה "דארלינג" קסטלו |  |
| 2018 | ברוכים הבאים לעולם שלי | קארהללה |  |
| 2019 | פרדייס הילס (אנ') | אמרנה |  |
| 2019 | אליטה: מלאך קרב | נייסיאנה |  |
| 2019 | She's Missing | ג'יין |  |
| 2019 | מהיר ועצבני: הובס ושואו | מאדאם מ' |  |
| 2020 | בלאדשוט | קייטי |  |
| 2020 | עיר רצחנית | לוסינדה |  |
| 2020 | אכפת לי | פראן |  |
| 2021 | גודזילה נגד קונג | מאיה סימונס |  |
| 2021 | ספיריט: לחופש נולד | מילאגרו נבארו | דיבוב |
| 2021 | Love Spreads | פטרישיה |  |
| 2022 | אמבולנס | קאם תומפסון |  |
| 2024 | היחידה ללוחמה לא ג'נטלמנית | מרג'ורי סטיוארט |  |
| 2025 | Ash | ריאה |  |
| 2025 | In the Grey |  |  |
| 2025 | Fountain of Youth |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008–2007 | Lola: Once Upon a Time | דולורס "לולה" ולנטה | טלנובלה (תפקיד ראשי); 223 פרקים |
| 2009 | נשים רצחניות | גבריאלה אורטגה | פרק: "Tere, Desconfiada" |
| 2011–2010 | תחלום איתי | קלרה מולינה / רוקסי פופ | טלנובלה (תפקיד ראשי); 150 פרקים |
| 2013–2012 | אהבות אמיתיות | ניקי בריז באלוונרה | טלנובלה (תפקיד ראשי); 181 פרקים |
| 2016–2014 | מצאת החמה עד צאת הנשמה: הסדרה | סאנטאניקו פאנדומניום | תפקיד ראשי (3 עונות); 30 פרקים |
| 2023 | אקסטרפולציות (אנ') | אלודי | פרק: "2068: The Going Away Party" |
| 2024 | מר וגברת סמית' | ג'יין סמית' השנייה | פרק: "First Date" |
| 2024 | בעיית שלושת הגופים | אוגוסטינה "אוגי" סלזאר | סדרת טלוויזיה של נטפליקס |
| 2024 | לה מקינה (ספ') | אירסמה | מיני-סדרה |
הערות שוליים

↑  שירית גל, "זה חשוב להציג נשים שנראות כמונו על המסך", באתר ynet, 6 באפריל 2022
| --- | --- |
בקרת זהויות :  NLI: 987012330100205171  PLWABN: 9811718239905606  BnF: cb16980148g (data)  GND: 1069208779  ISNI: 0000 0001 1524 1497  LCCN: n2011007268  MusicBrainz: dcbd3fc9-3ef7-46e1-9f59-476e996ac326  NKC: xx0250266  NTA: 400463105  VIAF: 168066965   WorldCat (עם VIAF): 168066965
אדיסון ריי

| --- | --- |
ריי, 2021
ריי, 2021
 לידה:  6 באוקטובר 2000 (בת 24) לפאייט, לואיזיאנה, ארצות הברית 
 מידע אישי
 שם בשפת המקור:  Addison Rae
 מידע טיקטוק
 תקופת הפעילות:  2019–הווה (כ־6 שנים)
 ז'אנר:  ולוג, ריקוד
 רשומים:  88.7 מיליון (נכון ל־21 באפריל 2023)
 addisonrae.com
 
אדיסון ריי איסטרלינג (באנגלית: Addison Rae Easterling; נולדה ב-6 באוקטובר 2000) היא אושיית רשת, זמרת ושחקנית אמריקאית. נכון לאוגוסט 2022 יש לה כ-88 מיליון עוקבים ברשת החברתית טיקטוק ומעל 5.8 מיליארד לייקים והיא בעלת החשבון הרביעי הנעקב ביותר בפלטפורמה.
ביוגרפיה

אדיסון ריי איסטרלינג נולדה ב־6 באוקטובר 2000 בעיר לפאייט שבמדינת לואיזיאנה שבארצות הברית. היא בתם הבכורה של מונטי לופז ושרי ניקול איסטרלינג. לה אחות גדולה ושני אחים קטנים. הוריה של ריי התגרשו בילדותה, נשארו בזוגיות לסירוגין לפני שנישאו בשנית בשנת 2017.
היא החלה להשתתף בתחרויות ריקודים כשהייתה בת שש. היא הצטרפה לרשת החברתית טיקטוק ביולי 2019. לפני שעברה ללוס אנג'לס על מנת להתמקד ב"טיקטוק", ריי למדה זמן קצר באוניברסיטת המדינה של לואיזיאנה, שם למדה שידורי ספורט. במקור תכננה ריי להיות שדרנית ספורט. בינואר 2020 הצטרפו ריי והוריה לסוכנות הכישרונות WME.
ביולי 2020 החלו ריי ואמהּ להגיש את הפודקאסט "Mama Knows Best" בפלטפורמת הסטרימינג, ספוטיפיי. באותו החודש, הובילה ריי את מסע הפרסום של רשת האופנה האמריקאית, אמריקן איגל אאוטפיטרס, לקראת תחילת שנת הלימודים. באוגוסט 2020 פרסם מגזין העסקים האמריקאי, פורבס, דירוג של האנשים המרוויחים ביותר בפלטפורמת הטיקטוק, ריי הופיעה בראש הרשימה עם הכנסות משוערות של כ־5 מיליון דולר.
בספטמבר 2020 נודע כי ריי עתידה לככב לצד טאנר ביוקנן בסרט "יש לו את זה", חידוש קולנועי לסרט "יש לה את זה" משנות ה-90. הסרט יצא בנטפליקס ב-27 באוגוסט 2021.
במרץ 2021, הוציאה לאור את סינגל הבכורה שלה, "Obsessed".
בשנת 2022 דורגה במקום התשיעי ברשימת "יוצרי התוכן המרוויחים ביותר" של המגזין האמריקאי "פורבס", עם רווחים של כ־8.5 מיליון דולר בשנת 2021.
ב-9 באוגוסט 2024 הוציאה את הסינגל "Diet Pepsi". ב-25 באוקטובר הוציאה את הסינגל "Aquamarine".
חיים אישיים

באוקטובר 2020 אישרה שהיא בקשר זוגי עם אושיית הרשת ברייס הול, באמצעות הודעות במדיות החברתיות, אך הם נפרדו לאחר כשנה. ביולי 2021 דווח כי היא בזוגיות עם המפיק המוזיקלי הישראלי, עומר פדי.
מחלוקות

ב-26 במרץ 2021 ריי הופיעה ב-"The Tonight Show" בהנחיית ג'ימי פאלון. במהלך התוכנית היא לימדה את פאלון לעשות כמה ריקודי טיקטוק פופולריים. ריי התמודדה עם תגובה חריפה רבה מכיוון שלא זיכתה את היוצרים השחורים הרבים של הריקודים בקרדיט, אם כי הווידאו של הקטע שעלה ליוטיוב כלל את שמותיהם. במקום התנצלות, ב-6 באפריל ראיין פאלון את כל יוצרי הריקודים.
דיסקוגרפיה > אלבומי אולפן

2023: AR
דיסקוגרפיה > סינגלים

| שם | שנה | מיקומי שיא> ארצות הברית | מיקומי שיא> אירלנד  | מיקומי שיא> בריטניה | מיקומי שיא> קנדה | מיקומי שיא> עולמי | אלבום |
| --- | --- | --- | --- | --- | --- | --- | --- |
| "Obsessed" | 2021 | – | 64 | – | 74‏ | – | AR |
| "Diet Pepsi" | 2024 | 54 | 10 | 14 | 39 | 35 |  |
| "Aquamarine" | 2024 | – | – | – | – | – |  |
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2018 | משימה חתולית בהחלט | רוזלינדה | דיבוב |
| 2021 | יש לו את זה | פדג'ט סוייר |  |
| 2023 | חג ההודיה | גבי |  |
| 2025 | Animal Friends |  | דיבוב |
| שנה | שם | אמן | במא (ים) | מקור |
| --- | --- | --- | --- | --- |
| 2019 | "Blueberry Faygo" | ליל מוזי | קול בנט |  |
| 2020 | "Canceled" | לאריי | ג'ייק דה שוטר, לאריי |  |
| 2021 | "Obsessed" | אדיסון ריי | דיאן מרטל |  |
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2020 | פרס בחירת הקהל | הכוכב החברתי לשנת 2020 | מועמדות |  |
| 2020 | פרס סטרימי | יוצר השנה | מועמדות |  |
| 2020 | פרס סטרימי | פריצת השנה – יוצר תוכן | מועמדות |  |
| 2021 | פרסי בחירת הילדים של ניקלודיאון | הכוכבת החברתית האהובה | מועמדות |  |
| 2021 | פרסי הסרטים והטלוויזיה של MTV | הכוכב החברתי הפורץ | מועמדות |  |
| 2021 | פרס בחירת הקהל | הכוכב החברתי של השנה | מועמדות |  |
| 2021 | פרס סטרימי | יוצר השנה | מועמדות |  |
| 2021 | פרס סטרימי | כוכב לייפסטייל | זכייה |  |
| 2022 | פרסי בחירת הילדים של ניקלודיאון | כוכב חברתי מוזיקלי אהוב | מועמדות |  |
| 2022 | פרסי בחירת הילדים של ניקלודיאון | כוכבת רשת חברתית אהובה | מועמדות |  |
| 2022 | פרס בחירת הקהל | הכוכב החברתי של השנה | מועמדות |  |
| 2022 | פרס סטרימי | יוצר השנה | מועמדות |  |
| 2023 | פרסי בחירת הילדים של ניקלודיאון | יוצרת תוכן אהובה | מועמדות |  |
| 2024 | פרסי בחירת הילדים של ניקלודיאון | כוכב המוזיקה החברתית האהוב | מועמדות |  |
כפר יחזקאל

| --- | --- |
הממגורה הנטושה והצרכניה בכפר יחזקאל, בתכנונו של האדריכל ריכארד קאופמן
מדינה: ישראל ישראל
מחוז: הצפון
מועצה אזורית: הגלבוע
גובה ממוצע: ‎5 מטר
תאריך ייסוד: 1921
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 1,181 תושבים
    - מתוכם, תושבי ישראל: 1,146 תושבי ישראל
 מפת מיקום  מפה דינמית   (למפת עמק בית שאן מוגדלת) כפר יחזקאל(למפת עמק בית שאן רגילה) כפר יחזקאל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר יחזקאל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר יחזקאל32°34′02″N 35°21′35″E﻿ / ﻿32.5671978179608°N 35.3598078526278°E﻿ / 32.5671978179608; 35.3598078526278  heמפת היישובים של מועצה אזורית הגלבוע באדום - כפר יחזקאל בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

כְּפַר יְחֶזְקֵאל הוא מושב בעמק יזרעאל, הנמצא בתחום השיפוט של מועצה אזורית הגלבוע. גובהו כ-20 מ' מעל פני הים, והוא שוכן מצפון לכביש 71, כביש עפולה-בית שאן, כ-6 ק"מ דרומית מזרחית לעפולה. לידו נמצאים קיבוץ גבע והגן הלאומי מעיין חרוד.
בהסתמך על כתבי אסוביוס ומקורות תלמודיים ניתן לזהות את כפר יחזקאל ככפר - טובניה או טובינה, "Τελβουε", (עין טבעון).
על-פי אתר המועצה האזורית, נכון לתחילת שנת 2007, יש בכפר כ-80 נחלות חקלאיות ובהן 110 משפחות, ועוד כ-60 משפחות של לא-חקלאים.
תולדות הכפר

המושב נוסד בט"ו בכסלו ה'תרפ"ב, 16 בדצמבר 1921, על אדמות עמק חרוד שנרכשו על ידי יהושע חנקין ממשפחת סורסוק הלבנונית, במימון של האחים עזרא, יוסף ומשה סחייק. המושב תוכנן ב-1922 בידי האדריכל ריכרד קאופמן.
המתיישבים הראשונים של כפר יחזקאל היו אנשי אחדות העבודה מבין חלוצי העלייה השנייה, שהגיעו לכפר לאחר שעבדו במושבות ובחוות חקלאיות ורכשו ניסיון חקלאי. הכפר היה מושב העובדים השני בישראל, והוקם כשלושה חדשים לאחר הראשון - נהלל. המבנה הכלכלי של המושב היה דומה לקיבוץ, אך שימר את התא המשפחתי. חלק מהמתיישבים הראשונים היו לפני כן ממגיני תל חי ומקימי הכפר חמארה בגליל העליון שפונה בעקבות התקפות ערבים מכיוון לבנון, שהייתה אז בשלטון צרפתי.
בשנות ה-30 הענף הכלכלי העיקרי של הכפר היה הרפת.
בשנת 1935 שופץ בית העם. במאי 1937 נחנך מגדל מים חדש בכפר.
שם הכפר

בראשיתו נקרא כשמו הערבי של השטח והמעיין שבו: "עין טבעון", או "כפר טבעון".
עזרא סחייק (1860–1949) היה מחשובי קהילת יהודי בגדאד. הוא היה סוחר אמיד שהקים חברה בין לאומית למסחר בכותנה ובמזון, עם שלושת אחיו - יוסף, משה ויחזקאל. בשנת 1910 אחיו, יחזקאל סחייק, טבע בנהר חידקל והוא בן 27, רווק, וללא צאצאים שישאו את שמו.
עזרא סחייק ואחיו תרמו לקק"ל את חלקו של יחזקאל בחברה המשפחתית, ותרמו 400,000 ליש"ט בשנים 1920–1923 כדי להקים יישוב על-שם האח שנספה. הקרן-קיימת השקיעה את הכסף לטובת המושב הצעיר "עין טבעון", הסבו את שמו לכפר יחזקאל, וכך הנציחו את שם האח בשם המושב. בתחילה, תושבי המושב התנגדו לקבלת השם, שנכפה עליהם מטעם המוסדות.
ב-1923 עזרא סחייק ומשפחתו ביקרו בארץ-ישראל, בדרכם מעיראק לאנגליה. במהלך ביקורם ביקרו גם בכפר שסייע להקים. שמעון קושניר כתב שבביקורו בכפר "ביקש לראות ביצירת חיינו מצבה חיה לנשמת אחיו". הוא נפגש עם התושבים, השאיר עליהם רושם כביר, ובזכות זה הם נאותו לקבל את שם המושב, ולסייע בהנצחת אחיו. בזכות תרומתו הנכבדה הוא קיבל הוקרה בספר הזהב של הקרן הקיימת לישראל, שם הוא מופיע כ"הנדיב עזרא סחייק מבגדד, מייסד כפר יחזקאל שבעמק יזרעאל". עזרא סחייק הגיע לביקור נוסף בשנת 1936, ובמהלכו מימן למושב הקמת בריכות לאגירת טל להשקיה חקלאית.
בשנת 2022, לרגל שנת ה-100 להקמת המושב, הוקם גן-ספורט אתגרי, לזכר עזרא, יוסף ומשה סחייק.
בית הכנסת

הקמתו של בית הכנסת בכפר, לוותה בפולמוס ומאבק ארוך. רוב ההורים של החלוצים היו שומרי מצוות והוקצה להם חדר בצריף שנבנה למען השוחט, בנימין זאב רוטברג. בשנת 1924 ביקשו ה"זקנים" ובראשם אברהם פלדשטיין, להקים בית כנסת בכפר. ההורים זכו לעידוד מהרב הראשי הראשון של ארץ ישראל, אברהם יצחק הכהן קוק, שביקר במושב ב-1924, וביקש מהמייסדים לבנות בית כנסת.
במאי 1927 ביקש הרב קוק, בשנית, שיוקם בית כנסת. באספת חברים כללית, נדחתה בקשתו ברוב זעום. אלי אשכנזי בהארץ מצטט את אחת החברות שאמרה, כי בית הכנסת "נוגד את כיוון עבודתנו בעתיד". אבל נראה, ש"הזקנים" החליטו שבית הכנסת יקום על אפם ועל חמתם של בניהם. רוטברג קבע בפנקס, "שלא ברצונם יהיו מוכרחים ליתן מגרש לבניין בית הכנסת, והאסיפה הזאת תהיה לבושה וכלימה בכל העולם". בשנת 1928, הונחה אבן פינה, כאות לבנייתו. לאחר שהגיע ליישוב הרב יוסף חן, הוא הקים את בית הכנסת שנקרא "אשל אברהם". בחודש מאי 2010 הסתיים שיפוץ מקיף של בית הכנסת בעזרת תרומות נדיבות מהארץ ומחו"ל ונחתמה אמנה תפילה שנועדה לשמור על האופי הפלורליסטי של המקום תוך אפשרות שילוב תפילות ולימוד לכל סוגי הקהלים.
לקריאה נוספת

אברהם יערי, זכרונות ארץ ישראל, כרך ב', פרק קיד: "כפר יחזקאל מושב עובדים בעמק יזרעאל המזרחי", מזכרונות שמעון קושניר (1921-1922) - העלייה על הקרקע, השנה הראשונה, עמ' 1204–1211
רני יבין וראובן גפני, "בא השטן לכפר יחזקאל בערב שבת": מרד הזקנים והמאבק על הקמת בית כנסת במושב עובדים בעמק יזרעאל, 1928-1924, קתדרה 130, תשס"ט, עמ' 75–102 (מידע בקטלוג רמב"י)
א.ש. שטיין ומ. בוגדאן (עורכים ומתקינים לדפוס), "כפר יחזקאל", עשרים וחמש שנות אנוש ומפעל; למלאת כ"ה שנים לכפר יחזקאל, תרפ"ב - תש"ז, הוצאת עם עובד, תש"ח